Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 20457

9. FEJEZET - ADATKÖZLÉS 9.1 Információ a parancsnok-pilóta számára Légi-járművén veszélyes anyagot szállítani kívánó üzemeltető a légi-jármű indulása előtt lehető legkorábban köteles a légi-jármű parancsnokát a Technológiai Kézikönyvben meghatározott írásos információkkal ellátni. 9.2 Információ és utasítás a hajózó személyzet tagjai számára Az üzemeltető Üzemeltetési Kézikönyvében tegyen közzé olyan információkat, amelyek a légijármű személyzete számára a veszélyes anyagok szállítására vonatkozó kötelmük gyakorlását lehetővé teszik, valamint közöljön utasításokat a veszélyes anyagok szállításakor előállt vészhelyzetek esetén teendőkre vonatkozóan. 9.3 Információ az utasok számára Minden szerződő állam köteles gondoskodni, hogy az információ olyan formában legyen közzé téve, amely biztosítja az utasok figyelmének felhívását azon árufajtákra vonatkozóan, amelyek légi úton való szállítása tilos, amint arról a Technológiai Utasítás rendelkezik. 9.4 Információ egyéb személyek számára Az üzemeltető, a szállítmányozó, vagy veszélyes áruk légi-fuvarozásában érintett egyéb más szervezet, köteles személyzete számára olyan információt biztosítani, amely lehetővé teszi számukra a veszélyes áru légi-fuvarozásával összefüggő kötelmeik végrehajtását és köteles utasítást biztosítani a veszélyes árut érintő vészhelyzetben megteendő lépésekre vonatkozóan. 9.5 Információ a parancsnok-pilótától a repülőtéri igazgatóság számára Amennyiben repülés közben vészhelyzet áll elő, a parancsnok-pilóta amint a helyzet lehetővé teszi, köteles a megfelelő légiforgalmi szolgálatot értesíteni a repülőtér igazgatóságának értesítése érdekében a fedélzeten lévő összes veszélyes áruról, amint arról a Technológiai Kézikönyv rendelkezik. 9.6 Információ légi-jármű baleset, vagy esemény alkalmával 9.6.1 Ha

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes